text: Fyrstu 4 dystirnir í landskappingini eru avgreiddir, og okkara dreingir hava vunnið allar sínar dystir og liggja á odda í kappingini.
text: #000001
text: Fyrsti dysturin varð leiktur í Gundadali. B36 hevur eitt krútsterkt lið í deildini, og virðingin fyri teimum var stór, kanska ov stór. Í øllum førum fingu okkara dreingir ikki spælið at koyra. Hinvegin spældi B36 væl, og skuldi nakað mál koma í fyrra hálvleiki, so lá tað til, at heimaliðið skuldi fáa tað.
text: #000002
text: Men, fótbóltur er fótbóltur. Miðskeiðis í fyrra hálvleiki fekk Sonni Mikkelsen bóltin mitt á miðjuni. Hann setti ferð á og rann frá B36 verjuni. Og hóast vinkulin gjørdist nakað spískur, so smekkaði hann bóltin í netið til 1-0 til NSÍ. Tað var eisini hálvleiksstøðan.
text: #000003
text: Seinni hálvleikur líktist fyrra. B36 liðið spældi góðan fótbólt. Men, vit hava eina sera sterka verju, og tað var sjálvdan, at veruligur vandi var á ferð. Tað eydnaðist tó B36 at javna nakað inn í seinna hálvleik. Nú lá ein heimasigur í luftini. Tað løgdu Steffan Løkin og Jógvan Højgaard líka í, tí tá einir 10 minuttir restaðu í, vann Jógvan bóltin av einum verjuleikara og sendi Steffan avstað. Hann var ísakaldur og lyfti bóltin upp um málmannin til 2-1. Og beint fyri dystarlok staðfesti Jógvan sigurin, tá hann vann bóltin av málmanninum og prikaði hann í málið. 3-1 til NSÍ, so er líkamikið, hvussu sigurin kom.
text: #000004
text: Síðani leiktu okkara tveir dystir móti 07 Vestur. Heimadystin vunnu vit 7-1. Útidysturin var leiktur í góðveðrinum 2. mai í Sandavági. Hóast talan var um útidyst, so mundu vit eiga størra partin av áskoðarunum. Og teir fingu valuta fyri peningin. NSÍ vann 10-0 í einum sonnum uppvísningsdysti.
text: #000006
text: Leygardagin 9. mai tóku okkara móti TB við Løkin. Eftir góða dystin í Sandavági leygardagin frammanundan, væntaðu fleiri ein góðan dyst. Hesin dysturin bleiv tó ikki eins undirhaldandi og tann í Sandavági. Okkara vunnu uppiborið 4-0, men hesaferð tóktust leikararnir ikki eins nærlagdir og neyvir, sum seinast. Sjúrður Pauli legði NSÍ á odda 1-0. Løtu seinni bleiv 2-0, tá Aron setti eitt brotspark í málið. Málið til 3-0 var ein perla. Fleiri NSÍ –leikarar spæla bóltin millum sín, so ein sending til Aron frammi í vinstra borði. Aron smekkar bóltin inn fyri málið, har Andri er fyrstur á bóltinum og smekkar hann í netið. 3-0 og dysturin í roynd og veru avgjørdur.
text: #000007
text: Seinni hálvleikur var rótutur. Tað var ikki fyrr enn Sonni Mikkelsen fekk ferðina upp, at nakað var at hyggja at. Tað var eisini hann, sum átti málið til 4-0. Ein alt ov long sending fer móti málmanninum hjá TB. Sonni setur turboina til, og áðrenn málmaðurin veit av, prikar Sonni bóltin frá honum. Endin er, at málmaðurin ger brotsspark. Brotssparkið setti Mórits Heini trygt í netið til endaliga úrslitið 4-0.
text: #000008
text: Hósdagin møta okkara dreingir HB við Løkin. Skal góða gongdin halda á, so skal størri neyvleiki og ómakur til. Evnini setir ongin spurning við. 4 dystir, 4 sigrar og 12 stig er góðtikið.
text: #000009
text: Eftir stórsigurin í steypakappingini eru eyguni aftur vend ímóti landskappingini. NSÍ tekur á flaggdegnum ímóti næstbesta liðnum hjá EB/Streymi. Dysturin byrjar kl. 18.00. Møtið fjølment at stuðla teimum gulu!
text: #000010
text: Leygardagin vóru aftur nógvir dystir á skránni. Adrian Dalsá tók hesar myndirnar av dystum hjá smápiltum, piltum og gentur 14-17. Smápiltar [nggallery id=157] Piltar [nggallery id=158] Gentur 14-17 [nggallery id=159]
text: #000014
text: < Endamál/innihald: B1 er byrjunarskeið hjá teimum, sum ætla at útbúgva seg á venjaraøkinum. Men B1 er eisini ætlað foreldrum og leiðarum, sum á ymiskan hátt ynskja at hjálpa til í felagnum við eitt nú venjing av yngri børnum. Tá skeiðið er av, verður luttøkubræv latið luttakarunum. Evni, sum verða viðgjørd á B1 skeiðinum, eru...
text: #000017
text: Seinasta leygardag vunnu okkara U16 dreingir steypafinaluna móti B36 í einum tøttum dysti, har okkara avgjørdu í umdystinum. Somu lið møttust við Løkin leygardagin. Liðini liggja numma eitt og tvey í landskappingini, B36 fremst við einum stigi meira enn NSÍ, og tí var lagt upp til eitt oddabrak. Og lat tað verða sagt beinanvegin. Tað...
text: #000019
text: Tað var við sorg, at vit mikudagin fingu boðini um, at nú var Jákup Mortensen farin. Ein, ið veruliga gekk undan og skapti teimum møguleikar, ið komu aftaná. Ein fyrimynd í allar mátar og líka til tað síðsta eitt menniskja, hvørs hjarta bankaði fyri NSÍ. So seint sum í februar fekk Jákup heiðursskjal Poul E....
text: #000021